stanford-oval/wikipedia huggingface dataset:
סובין

סובין חיטה.
מאפין סובין עם ריבת תאנים.
ערכים תזונתיים בגרגרי חיטה.
סֻבִּין (ברבים גם: סֻבִּים) הם קליפות הגרעין של צמחים ממשפחת הדגניים: חיטה, שעורה, אורז, שיבולת-שועל, תירס ודוחן. הם מתקבלים בשלב הפרדת השכבות החיצוניות שעוטפות את הגרעין אשר נטחן לקמח. הסובין מכילים תאית וחומצה פיטית. בתזונה, התאית עוזרת לגרות את דפנות הקיבה ולהניע את פעולת העיכול אצל אדם בריא.
הסובין עשירים בסיבים תזונתיים וחומצות שומן חיוניות. הם מכילים כמות משמעותית של עמילנים, חלבונים, ויטמינים ומינרלים. מכילים בעיקר סיבים שאינם מסיסים ומסייעים בתהליך העיכול על ידי הוספת נפח לצואה בדומה ללתת. בסובי חיטה, השכיח מהמינים השונים, הסובין הם כ-14% ממשקל הגרעין.
סובי אורז

סובי אורז הם תוצר לוואי של תהליך טחינת האורז (הפיכת אורז חום לאורז לבן). והם מכילים חומרים נוגדי חמצון שונים בעלי השפעה חיובית על בריאות האדם. סובי אורז מכילים רמה גבוהה של סיבים תזונתיים (בטא גלוקן, פקטין).
שימושים

סובין משמשים לעיתים קרובות כדי להעשיר לחמים (בעיקר מאפינס) ודגני בוקר, במיוחד לטובת הגדלת צריכת סיבים תזונתיים והם מרכיב עיקרי בפת קיבר.
ביפן, משתמשים בסובי אורז להחמצה, מוסיפים אותם למים רותחים עם נצרי במבוק, ומשתמשים בהם לשטיפת כלים.
בבורמה מערבבים אותם עם אפר והם משמשים כחומר ניקוי לשטיפת כלים. בנוסף מוסיפים אותם לגושי קרח מסחריים כדי לעכב את תהליך המסתם.
סובי אורז ושמן סובי אורז נמצאים בשימוש נרחב בטיפולי יופי טבעי ביפן. רמות גבוהות של חומצה אולאית מאפשרות להם להיספג היטב בעור.
סובין משמשים כחלק ממספוא לבהמות ובעלי חיים שונים כדוגמת: ארנבים, ביזונים, קביות ועזים, וכמשטח מזון לגידול חרקים.
נשיא מאוריציוס

נשיא רפובליקת מאוריציוס (בצרפתית: Président de la République de Maurice) הוא הנשיא וראש המדינה של רפובליקת מאוריציוס. מאוריציוס היא רפובליקה פרלמנטרית, והנשיא מתפקד כדמות טקסית, שנבחרה על ידי האספה הלאומית (אנ') כפי שנקבע בחוקת מאוריציוס (אנ'). נשיא מאוריציוס הנוכחי הוא פרית'וויראג'סינג רופון ((אנ')). הוא נכנס לתפקיד ב-2 בדצמבר 2019. מעונו הרשמי של הנשיא הוא בית המדינה (אנ').
סקירה כללית

מאוריציוס היא רפובליקה פרלמנטרית. ראש הממשלה הוא ראש הרשות המבצעת, ואילו הנשיא הוא ראש המדינה והמפקד העליון של הכוחות המזוינים של מאוריציוס. הנשיא נדרש לקיים ולהגן על חוקת מאוריציוס ולהבטיח כי מוסדות הדמוקרטיה ושלטון החוק מוגנים, זכויות היסוד של כולם יכובדו והאחדות של האומה המאוריצית המגוונת תישמר ותתחזק. בזמן כהונתו, אסור לנשיא לכהן בשום תפקיד אחר בשכר או לעסוק בכל מסחר או עסק.
הנשיא מחויב להשעות את חברותו בכל מפלגה פוליטית לתקופת כהונתו. עם כניסתו לתפקיד, סמכויותיו וחובותיו של הנשיא בכל שאר התפקידים אליהם נבחר או מונה מסתיימים אוטומטית. צעדים אלו אמורים לעזור לנשיא לתפקד בצורה עצמאית וחסרת פניות יותר.
סמכותו של הפרלמנט לחוקק חוקים תהיה ניתנת להפעלה באמצעות הצעות חוק שיתקבלו על ידי האספה והסכמת הנשיא. כשמוגשת לנשיא הצעת חוק, הנשיא יכול לחתום על הסכמה או על אי-הסכמה. במילוי תפקידיו יפעל הנשיא בהתאם לעצת הקבינט או אחד משרי הקבינט.
על פי פרק ו' סעיף 58 לחוקה, הסמכות המבצעת של מאוריציוס מוקנית לנשיא, והיא יכולה להיות מופעלת על ידי הנשיא בין אם במישרין ובין אם באמצעות פקידים הכפופים לו.
ראש הממשלה יעדכן את הנשיא באופן מלא בנוגע להתנהלותה הכללית של ממשלת מאוריציוס וימסור לנשיא כל מידע שיבקש לגבי כל עניין הנוגע לממשלת מאוריציוס.
הנשיא מכהן כקנצלר מסדר הכוכב והמפתח של האוקיינוס ההודי, מסדר ההצטיינות של מאוריציוס. הנשיא, בהמלצת ראש הממשלה, מכריז על רשימת המצטיינים ומעניק להם את העיטור באופן אישי. הטקס מתקיים ב-12 במרץ בכל שנה.
משימת לשכת הנשיא היא לסייע לנשיא הרפובליקה בתפקידיו לשמר, לשמור ולהגן על החוקה ולקדם אחדות לאומית.
הנשיא נואם מספר נאומים והצהרות ציבוריות חשובות מדי שנה. הבולטים שבהם הם נאום השנה החדשה ב-1 בינואר (בדומה לזה של נשיא רוסיה), ונאום בפתיחת כל מושב שנתי של הפרלמנט.
רקע היסטורי

משרת הנשיא נוצרה ב-12 במרץ 1992 לאחר הפיכתה של מאוריציוס לרפובליקה, 24 שנים אחרי קבלת עצמאותה. תפקיד זה החליף את תפקיד המושל הכללי שהיה נציגה של מלכת מאוריציוס, אליזבת השנייה. סר וירסאמי רינגאדו, שהיה המושל הכללי בין 1986 ל-11 במרץ 1992, הפך לנשיא הראשון של הרפובליקה ב-12 במרץ 1992 ועזב את תפקידו ב-30 ביוני 1992. קאסאם אוטים נבחר לנשיא בשנים 1992 ו-1997, הוא כיהן בתפקידו מ-30 ביוני 1992 עד התפטרותו ב-15 בפברואר 2002 במחאה על הצעת חוק שנויה במחלוקת נגד טרור שהממשלה רצתה להעביר. אנגידי צ'טיאר, שהיה סגנו של אוטים, כיהן בתפקיד הנשיא בפועל ב-15 בפברואר 2002, והתפטר לאחר יומיים. אריאנגה פילאי הפך לנשיא בפועל בין 18 בפברואר 2002 ל-25 בפברואר 2002. לאחר מכן כיהנו הנשיאים קארל אופמן וראוף בונדהון.
סר אנירוד ג'וגנת נבחר לתפקיד הנשיאות ב-2003. הוא נכנס לתפקידו ב-7 באוקטובר 2003 ונבחר מחדש ב-2008. במרץ 2012 מתח ג'וגנת ביקורת על הממשלה ואמר כי כלכלת המדינה נכנסה למעגל קסמים של דעיכה כלכלית, והאוכלוסייה סובלת. ראש הממשלה נאווין רמגולם אמר כי הנשיאות הוא תפקיד א-פוליטי והזמין אותו להצטרף לזירה הפוליטית.
מוניק אושאן בלפו, סגנית הנשיא, כיהנה כנשיאה בפועל מ-31 במרץ 2012 עד 21 ביולי 2012. קיילש פוריאג נבחר לנשיא החמישי של מאוריציוס על ידי חברי האספה הלאומית ב-20 ביולי אותה שנה.
אושאן בלפו כיהנה שוב כנשיאה בין 1 ביוני 2015 ל-5 ביוני 2015 לפני השבעתה של אמינה גוריב-פאקים, שהייתה האישה הראשונה להחזיק בתואר נשיאת מאוריציוס.
תהליך בחירה > זכאות

גילו המינימלי של הנשיא בהיבחרו הוא 40 שנה והוא צריך להתגורר במאוריציוס לפחות 5 שנים לפני הבחירות.
תהליך בחירה > בחירה

על פי פרק ד' סעיף 28 לחוקת מאוריציוס, הנשיא ייבחר על ידי האספה הלאומית על פי הצעה של ראש הממשלה ויצטרך לקבל את רוב קולות כל חברי האספה. תקופת הכהונה היא 5 שנים והנשיא זכאי להיבחר מחדש. תפקידו של הנשיא יתפנה לאחר תום כהונתו, אם הוא נפטר, התפטר מתפקידו במכתב המופנה שנמסר ליושב ראש האספה, הודח או הושעה מתפקידו לפי סעיף 30 לחוקה. לאחר תום כהונתו ימשיך הנשיא לכהן עד כניסתו של אדם אחר לתפקידו כנשיא. כאשר תפקיד הנשיא פנוי, הנשיא נעדר ממאוריציוס או מסיבה אחרת אינו מסוגל לבצע את תפקידו, תפקידיו יבוצעו על ידי סגן הנשיא. אם אין סגן נשיא, צריך להיבחר אחד, והוא יורשה לבצע את תפקידי הנשיא על ידי נשיא בית המשפט העליון.
תהליך בחירה > השבעה לתפקיד

לפני כניסתו לתפקידיו, האדם שנבחר לתפקיד הנשיא ישבע לתפקיד ויחתום על השבועה המתאימה כמפורט בתוספת השלישית לחוקת מאוריציוס. השבועה תנוהל על ידי נשיא בית המשפט העליון.
אני, [שם הנשיא], נשבע (או מאשר בחגיגיות) שאפעל בנאמנות לבצע את כהונת הנשיא ואדאג, כמיטב יכולתי ללא משוא פנים או דעות קדומות, להגן על החוקה, מוסדות הדמוקרטיה ושלטון החוק, להבטיח שזכויות היסוד יוגנו ושישמרו על האחדות של האומה המאוריצית המגוונת והחזקה
ירושה

במקרה שתפקיד הנשיא התפנה בעקבות מוות או נבצרות, סגן הנשיא יכהן כנשיא בפועל, ובמקרה שתפקיד סגן הנשיא התפנה, יכהן ראש הרשות השופטת של מאוריציוס כנשיא בפועל.
הערות שוליים

↑  "The President of the Republic". Presidency website. נבדק ב-5 ביוני 2015. {{cite news}}:  (עזרה)
↑  "Mauritius: National Assembly Elects chatwa Roopun As President of the Republic of Mauritius". AllAfrica. 2 בדצמבר 2019. נבדק ב-4 בדצמבר 2019. {{cite news}}:  (עזרה)
↑  "Profile of the President". Presidency website. אורכב מ-המקור ב-8 במאי 2015. נבדק ב-5 ביוני 2015. {{cite news}}:  (עזרה)
1 2  "Constitution of Mauritius" (PDF). Government of Mauritius. נבדק ב-5 ביוני 2015. {{cite news}}:  (עזרה)
↑  "Office of the President" (PDF). Government of Mauritius. אורכב מ-המקור (PDF) ב-15 בנובמבר 2012. נבדק ב-17 בינואר 2013. {{cite news}}:  (עזרה)
↑  "Mauritius president resigns". BBC. 15 בפברואר 2002. נבדק ב-17 בינואר 2013. {{cite news}}:  (עזרה)
↑  "Former Governors/Presidents". Presidency website. נבדק ב-17 בינואר 2013. {{cite news}}:  (עזרה)
↑  "Presidents". worldstatesmen.org. נבדק ב-17 בינואר 2013. {{cite news}}:  (עזרה)
↑  "Navin Ramgoolam : "Si SAJ a le courage qu'il descende dans l'arène !"" (בצרפתית). Le Matinal. 19 במרץ 2012. נבדק ב-17 בינואר 2013. {{cite news}}:  (עזרה)
↑  "National Assembly – Speaker becomes President of the Republic New Speaker takes office". Le Défi Media Group. אורכב מ-המקור ב-18 באוגוסט 2012. נבדק ב-13 בינואר 2013. {{cite web}}:  (עזרה)
↑  Laurent, Thierry. "Après un accord avec le gouvernement : Kailash Purryag tire sa révérence". אורכב מ-המקור ב-3 ביוני 2015. נבדק ב-2015-05-31. {{cite web}}:  (עזרה)
↑  "Mauritius designates first woman president". Port-Louis: Yahoo! News. AFP. 1 ביוני 2015. נבדק ב-3 ביוני 2015. {{cite news}}:  (עזרה)
↑  "The President". Government of Mauritius. אורכב מ-המקור ב-6 בדצמבר 2013. נבדק ב-18 בינואר 2013. {{cite news}}:  (עזרה)
סינקו דה מאיו

| --- | --- |

 מדינה:  מקסיקו, ארצות הברית 
 סוג:  חג אזרחי 
 סיבה:  קרב פואבלה 
 מועד
 תאריך:  5 במאי
 
חגיגות סינקו דה מאיו בבית הלבן, 2007
סינקו דה מאיו (בספרדית: Cinco de Mayo) היא חגיגה שנערכת ב-5 במאי בארצות הברית ובמקסיקו, בעיקר במדינת פואבלה. פירוש השם הוא "5 במאי", התאריך בו נערך קרב פואבלה (אנ') במלחמה הפרנקו-מקסיקנית. מקסיקניים וגם אמריקאים ממוצא מקסיקני, רואים לעיתים קרובות יום זה כמקור לגאווה אתנית.
התאריך מציין את ניצחון הצבא המקסיקני על כוחות צרפתים בקרב פואבלה ב-5 במאי 1862, תחת הנהגתו של הגנרל איגנאסיו סרגוסה (Ignacio Zaragoza).
בארצות הברית, נוטים לעיתים קרובות להתבלבל בין סינקו דה מאיו ויום העצמאות של מקסיקו, אשר נחגג ב-16 בספטמבר.[דרוש מקור]
לקריאה נוספת

Nanci R. Vargus, Cinco De Mayo (Rookie Read-About Holidays), Mary Dodson Wade, 2003
סלובודה טוזלה (כדורסל)

ערך זה עוסק בקבוצת כדורסל מהעיר טוזלה בבוסניה והרצגובינה. אם התכוונתם לקבוצת הכדורגל מהעיר טוזלה, ראו .
סלובודה טוזלה (בבוסנית: KK Sloboda Tuzla) היא קבוצת כדורסל בוסנית מהעיר טוזלה, המתמודדת בליגת העל הבוסנית.
הקבוצה הוקמה בשנת 1946 ונחשבת לוותיקה בקבוצות הליגה הבוסנית. הקבוצה השתתפה בעבר בליגה היוגוסלבית. מחזיקה ב-6 גביעי בוסניה.
ההופעה האירופאית הראשונה של הקבוצה הייתה בעונת 1994/95 בגביע קוראץ' ובהמשך בגביע ספורטה. בנוסף השתתפה הקבוצה במסגרת הליגה האדריאטית בעונת 2001/02.
את משחקיה הביתיים מארחת הקבוצה בהיכל מיידן בעיר, המכיל 5,000 מקומות ישיבה.
תארים והישגים

הליגה הבוסנית :
חצי גמר: 2007, 2008, 2009
הגביע הבוסני :
זכייה (6): 1994, 1995, 1996, 1997, 1999, 2001
גמר: 2010
חצי גמר: 2004
הסופרקאפ הבוסני :
זכייה (7): 1994, 1995, 1996, 1997, 1998, 1999, 2001
סיניק

סיניק (Cynic) היא להקת פרוגרסיב מטאל אמריקאית.
תולדות הלהקה

מקור הלהקה מטמפה שבפלורידה. היא הוקמה על ידי פול מסווידל הגיטריסט ושון ריינרט המתופף בשנת 1987. זמן מה לאחר מכן צורף ואן ארפ כבסיסט וג'ק קלי כסולן. בתחילת דרכה ניגנה הלהקה דת' מטאל כמיטב המסורת של להקת דת' כשהיא מושפעת מלהקות אחרות כגון קריאייטור ופוזסט. לבסוף עזב ג'ק את הלהקה, ג'ייסון גובל צורף כגיטריסט נוסף ופול שימש כזמר.
החל משנת 1991 החלה הלהקה לשנות בהדרגה את הסגנון המוזיקלי, אשר שיאו הוא באלבומה הראשון של הלהקה, Focus, אשר הציג טכניקה מרשימה והשפעות נרחבות מעולם הג'אז והפיוז'ן.
בשנת 1994 יצאה הלהקה לסיבוב הופעות יחד עם להקת קאניבל קורפס האמריקאית ובסתיו של אותה שנה פורקה הלהקה בעקבות חילוקי דעות.
ב-6 בספטמבר 2006 דווח שסיניק יעשו "קאמבק" באביב/קיץ 2007.
דיסקוגרפיה

אלבומה של הלהקה, Focus, שיצא לאור בשנת 1993, הביא את ז'אנר הדת' מטאל למקומות חדשים.
לאחר הפסקה של קרוב ל-13 שנה, בנובמבר 2008, יצא לאור אלבומה השני של הלהקה - Traced In Air.
הלהקה הוציאה ארבעה דמואים בשנים שבין 1988 ועד 1991.
פול מסווידל, גיטריסט להקת סיניק
סובייקטיביזם מוסרי

סובייקטיביזם מוסרי הוא האמונה המטא-אתית לפיה כל הטענות המוסריות ניתנות לצמצום לטענות עובדתיות לגבי עמדותיו של הפרט. הוא מנוגד לאובייקטיביזם מוסרי, על-פיו טענות מוסריות הן בלתי-תלויות בהתייחסויותיו האישיות של הפרט. זהו סוג של רלטיביזם מוסרי במובן זה שערך האמת של טענות מוסריות יחסי לעמדותיו של הפרט.
הוא עולה בקנה אחד עם אבסולוטיזם מוסרי, בכך שהפרט יכול להחזיק בביטחון בכלליו המוסריים וליישמם מבלי להתייחס לנסיבות. סובייקטיביזם מוסרי תואם גם ל"רלטיביזם" כשהלה נתפש כאומר את ההפך מאבסולוטיזם, היינו, שיש להתאים את הכללים המוסריים למציאות.
הסובייקטיביסט המוסרי עשוי לטעון, למשל, שהכוונה בהיותו של משהו נכון מוסרית היא שהוא מתקבל בחיוב על ידי האיש או האנשים בעלי העניין במקרה זה. (דבר זה יכול להוביל לאמונה שדברים שונים נכונים להשקפות מוסריות שונות.) אחת המשמעויות של אמונות אלה היא, שבניגוד לספקנים המוסריים או לנון-קוגניטיביסטים, הסובייקטיביסט עשוי לחשוב שטענות מוסריות הן אמנם סובייקטיביות, אך אף על פי כן נמנות עם סוגי הדברים שעשויים להיות בעלי ערך אמת, כתלות באדם מחווה הדעה.
ראו גם

רלטיביזם מוסרי
סובייקטיביזם
סובייקטיביות
אובייקטיביזם
מטא-אתיקה
לקריאה נוספת

Shafer-Landau, “Ethical Subjectivism”, Reason and Responsibility, Feinberg, Shafer-Landau, pp. 604-16.
Brandt, Richard (1959). Ethical Theory. Englewood Cliffs: Prentice Hall. LCCN 59-075.
הערות שוליים

↑  
Brandt 1959, p. 153: "[Objectivism and subjectivism] have been used more vaguely, confusedly, and in more different senses than the others we are considering. We suggest as a convenient usage, however, that a theory be called subjectivist if and only if, according to it, any ethical assertion implies that somebody does, or somebody of a certain sort under certain conditions would, take some specified attitude toward something."
↑  
"moral subjectivism is that species of moral relativism that relativizes moral value to the individual subject".Internet Encyclopedia of Philosophy
↑  
That is a moral precept can be relative to an individual, but not relative to circumstances
↑  
Brandt 1959, p. 154: "A subjectivist, clearly, can be either an absolutist or a relativist."
סורינאם במשחקים האולימפיים לנוער

סורינאם משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הסורינאמים מדליית זהב יחידה באתלטיקה. היא מעולם לא השתתפה במשחקי החורף האולימפיים לנוער.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של סורינאם למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בארבעה ענפי ספורט. המשלחת סיימה במקום העשירי בריצת 100 מטר לנערות בענף האתלטיקה ולרבע הגמר בענף הטאקוונדו בקטגוריית משקל עד 73 ק"ג לנערים. המשלחת לא הגיעה להישגים בענפים בדמינטון ושחייה.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפי ספורט. המשלחת זכתה במדליית זהב יחידה בענף האתלטיקה בקפיצה משולשת לנערים. המשלחת הגיעה לרבע הגמר בענף הטאקוונדו בקטגוריית משקל עד 63 ק"ג לנערים. המשלחת לא הגיעה להישגים בענפים בדמינטון ושחייה.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

סורינאם במשחקים האולימפיים
סורינאם במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
נתן בורג'יל

| --- | --- |
 לידה:  המאה ה־18 
 פטירה:  29 באוקטובר 1791 ירושלים, האימפריה העות'מאנית 
 מקום קבורה:  בית הקברות היהודי בהר הזיתים 
 מדינה:  הבייליק של תוניסיה 
 תקופת הפעילות:  ? – 29 באוקטובר 1791 
 צאצאים:  Élie Borgel 
 
הרב נתן בורג'יל (בערך ת"פ, 1720 - חשוון תקנ"ב, 1791) היה מגדולי רבני תוניסיה בזמנו, אב"ד תוניס וראש רבני תוניסיה, מחבר הספר "חק נתן" על סדר קדשים.
ביוגרפיה

נולד בתוניס לרבי אברהם. למד אצל רבי אברהם טייב ("באבא סידי"), רבי יצחק לומברוזו ה"זרע יצחק", ורבי מסעוד רפאל אלפאסי ה"משחא דרבותא". בגיל 18 מונה על ידי רבו רבי מסעוד, לכהן כדיין בתוניס.
בשנת תקל"ד קיבל יחד עם רבי יוסף הכהן טנוג'י ורבי יוסף זרקא ("עוד יוסף חי"), את פני החיד"א במסע השליחות. החיד"א התפעל ממנו ובשם הגדולים הוא מתארו "עיר וקדיש, יחיד ומיוחד שברבני תוניס".
בשנת תקמ"ו מונה לכהן כאב"ד בתוניס.
בהקדמתו לספרו הוא כתב שסבל מייסורים רבים. כך גם בהסכמתו לספרו של בנו רבי אליהו חי, "מגדנות נתן", הוא כותב שאיבד ילדים.
בשנת תקמ"ח עלה לירושלים ומינה על מקומו את רבי שלמה בן רבי מסעוד אלפאסי, ה"כרוב ממשח". בספר "מעשה נסים" מופיעים סיפורי מופת על כך שנפל לחולי והתרפא על ידי מעשה נסים של רבו רבי מסעוד, ועל כך שבמהלך עלייתו לארץ ישראל, ספינתו חישבה להיטבע ונפער בה חור, ובכוחו שקטה הסערה ונסתם החור, ובעקבות כך התגיירו מלחי הספינה.
הוא שהה בירושלים 4 שנים עד פטירתו ונקבר בהר הזיתים.
תלמידו רבי עוזיאל אלחייאק כיהן ברבנות בתוניס.
בניו היו רבי אליהו חי ורבי אברהם חיים. חתניו היו רבי דוד טייב דיין בתוניס, רבי יהודה שמאמה והשלישי שמו אינו ידוע. נכדו, רבי נתן בורג'יל (השני), כיהן אף הוא כרב הראשי בתוניס.
ספרו

ספרו חוק נתן הוא אחד מספרי היסוד לסדר קדשים. בספר חידושים והערות על סדר קדשים ועוד מסכתות שונות. בנוסף נדפסו בספר מעט חידושים על פירוש רבי אליהו מזרחי על התורה, חידושים על הרמב"ם, על הפרי חדש ועל הקרבן אהרן. הספר נדפס לראשונה בליוורנו תקל"ו-תקל"ח, יחד עם ספרו של בנו מגדנות נתן.
חלק מהערותיו הוכנסו לדפוס וילנה.
עדנה הייתה לספר כשחפץ חיים הדפיס את "אספת זקנים" ובו ארבעה פירושי אחרונים לסדר קדשים, ובהם הספר חק נתן. הספר נדפס בימינו במהדורות המורחבות של התלמוד של מהדורת עוז והדר.
לקריאה נוספת

הרב ישכר בעריש וייס, עלים לתרופה, פרשת נח, תשע"ה.
הערות שוליים

↑  יום הפטירה אינו ברור. מלשון המצבה כפי שהיא נראית במאה ה-21, ניתן להבין כי המדובר בא' או ב' חשוון, ובתולדות חכמי ירושלים ח"ג, עמ' 92 הועתקה המצבה עם הכיתוב "ד' חשון" (ראו מרדכי מוטולה, דובב שפתי ישנים א', עמ' 33)
↑  בתוך קרן לדוד, ג'רבה תש"ח, ירושלים תשנ"ז.
↑  רבי עוזיאל אלחייאך מכנהו "חכם יתקי צניע ומעלי". בנו הוא רבי בורג'ל שמאמה מחבר הספר "שורש ישי".
↑  רבי עוזיאל מכנהו "איש שוע ונדיב".
| 0 | 1 | 2 |
| --- | --- | --- |
| הקודם: הרב יוסף הכהן יצחקי | רבנים ראשיים לתוניסיה | הבא: הרב שלמה אלפאסי |
| --- | --- |
בקרת זהויות :  NLI: 987007307641305171  ISNI: 0000 0000 5481 7893  LCCN: nr2006032261  VIAF: 7354527   WorldCat (עם VIAF): 7354527
סורינאם במשחקים האולימפיים

סורינאם השתתפה לראשונה במשחקים האולימפיים באולימפיאדת רומא (1960), עוד בהיותה אוטונומיה בריבונות הולנדית. הספורטאי היחיד שייצג אותה במשחקים היה האתלט וים אסאייאס, שהיה אמור להתחרות בריצת 800 מטר, אך עקב טעות הגיע לסטאדיו אולימפיקו בשעות אחר צהריים, בעוד ששלבי המוקדמות נערכו כבר בשעות הבוקר.
סורינאם נעדרה מהמשחקים הבאים ושבה והשתתפה באולימפיאדת מקסיקו סיטי (1968). היא השתתפה מאז בכל משחקי הקיץ, פרט לאולימפיאדת מוסקבה (1980), אותה החרימה בעקבות ארצות הברית, במחאה על הפלישה הסובייטית לאפגניסטן.
עד כה, רק ספורטאי סורינאמי אחד זכה במדליות אולימפיות. השחיין אנתוני נסטי זכה במדליית הזהב במשחה ל-100 מטר פרפר באולימפיאדת סיאול (1988) ובמדליית ארד באותו המשחה באולימפיאדת ברצלונה (1992). בסיאול העפיל נסטי לשלב הגמר גם במשחה ל-200 מטר פרפר, וסיים במקום השמיני.
סורינאם לא השתתפה מעולם באולימפיאדת חורף.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת רומא (1960): 0
אולימפיאדת טוקיו (1964): לא השתתפה
אולימפיאדת מקסיקו סיטי (1968): 0
אולימפיאדת מינכן (1972): 0
אולימפיאדת מונטריאול (1976): 0
אולימפיאדת מוסקבה (1980): לא השתתפה
אולימפיאדת לוס אנג'לס (1984): 0
| אולימפיאדת סיאול (1988) | 1 | 0 | 0 | 1 |
| אולימפיאדת ברצלונה (1992) | 0 | 0 | 1 | 1 |
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
אולימפיאדת בייג'ינג (2008): 0
אולימפיאדת לונדון (2012): 0
אולימפיאדת ריו דה ז'ניירו (2016): 0
אולימפיאדת טוקיו (2020): 0
| סך הכל | 1 | 0 | 1 | 2 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  שחייה | 1 | 0 | 1 | 2 |
| סך הכל | 1 | 0 | 1 | 2 |
ראו גם

סורינאם במשחקים הפאראלימפיים
סורינאם במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-5 במאי 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-5 במאי 2022. {{cite web}}:  (עזרה)תחזוקה - ציטוט: url-status (link)
סורימי

| --- | --- |
דלי של סורימי טרי שמוכן לעיבוד
 
 מאכלים
 סוג:  ממרח דגים, ממרח שרימפס, אוכל נוחות 
 מטבח:  המטבח היפני 
 מוצא:  יפן 
 מרכיבים עיקריים:  פילה דג 
 
סורימי (ביפנית: 擂り身 / すり身; באופן מילולי: "בשר טחון") הוא בלילה, המיוצרת מדגים או בשר אחר. לעיתים זהו השם הכללי שנותנים למספר מאכלים מהמזרח הרחוק, שבהם הבלילה היא המוצר העיקרי. הוא קיים במגוון רחב של צורות, ולעיתים קרובות משומש בכדי לדמות בשר סרטנים, ומספר פירות ים אחרים. הצורה הכי נפוצה שלו בשוק המערבי היא מקלות סרטן.
היסטוריה

ממרחי דגים הם מאכל פופולרי במזרח אסיה. בסין, מכינים מהם כדורי דגים ומרק. ביפן, היצור המוקדם יותר הוא משנת 1115.
החל משנת 1945, התחילו להשתמש במכונות כדי ליצור אותו בכמויות גדולות, אך הוא תמיד נמכר טרי, כי הקפאותו שינתה את המרקם באופן שלילי. קבוצה של חוקרים יפנים גילתה שהוספת מלח למוצר משמרת את מרקמו גם אחרי ההקפאה. בשנת 1969 גילו חוקרים שהוספת סוכרוז גם כן מאפשרת לשימור המרקם אחרי הקפאה.
בשנות ה-60 וה-70 תעשיית הסורימי ביפן גדלה, והגיעה לשיאה בשנת 1975. ב-1976 החלה המכירה לארצות הברית. בין 1973 ל-1975 פותחו ביפן גרסאות של מקלות סרטן מסורימי, שלא היו פופולריות ביפן עצמה אך נמכרו בשוק המערבי. ב-1984 נפתח המפעל הראשון לעיבוד סורימי בארצות הברית, וב-1995 בקנדה.
בשנות ה-90 ותחילת שנות ה-2000 מחירי הסורימי עלו, והרבה מפעלים קטנים פשטו רגל. כמו כן פותחו טכנולוגיות חדשות שנועדו להפיק יותר מוצר מפחות חומר גלם. כיום, 2–3 מיליון דגים, 2%–3% מכלל הדגים למאכל, משמשים לייצור סורימי. מדינות רבות מייצרות אותו, בעיקר ארצות הברית ויפן, אבל גם סין, איי פארו, וייטנאם, ליטא, מלזיה, צ'ילה וצרפת.
תהליך הייצור

בשר מדגים או בעלי חיים אחרים נקצץ לחתיכות קטנות, ואז נשטף כמה פעמים כדי להיפטר מריח לא רצוי. הוא נטחן למשחה אחידה, ואז מעורבב עם מגוון תוספות שנועדו ליצור את הטעם והמרקם הרצוי במוצר הסופי. תוספות אפשריות הן: עמילן, חלבון ביצה, מלח ים, שמן צמחי, סורביטול, סוכר, חלבון סויה, תבלינים ומונוסודיום גלוטמט. לרוב התהליך גם כולל הקפאה, ולעיתים מוסיפים חומרים משמרים.
הסורימי לרוב מיוצר מבשר דגים, אך לפעמים גם מסוגי בשר אחרים, למשל תרנגול הודו, בשר חזיר, או בקר.
שימושים ומוצרים

סורימי משמש כחומר גלם למוצרי מזון מעובד. הוא מאפשר לדמות מגוון מאכלים אחרים, כמו זנב לובסטר. הוא גם מקור זול יחסית של חלבון.
כשרות

סורימי מבשר דג כשר, בדרך כלל דג זהבון משמש לייצור תחליפים כשרים בטעם ובמרקם של פירות ים ומשווקים בצורת מקלות בטעם סרטן, נתחים בטעם צדפות או חצי ירח בטעם ובצורה של שרימפס.
לקריאה נוספת

Jae W. Park, ed. (2005). Surimi and surimi seafood (2nd ed.). Boca Raton, FL: Taylor & Francis. ISBN 978-0-8247-2649-2.
מקלות סרטן, מוצר פופולרי העשוי מסורימי
סופר סת"ם

סופר סת"ם בעת כתיבת ספר תורה
קסת דיו וקולמוס, כלי העבודה העיקריים של סופר סת"ם.
סופר סת"ם הוא אדם העוסק בכתיבת ספרי תורה, תפילין, מזוזות ומגילות (בראשי תיבות: סת"ם). הכתיבה נעשית באמצעות קולמוס ודיו כשר, על הקלף. האותיות נכתבות בכתב אשורי. בעבר רבנים רבים היו משמים כסופרי סת״ם וכשוחטים ומוהלים.
עשיית התגים מעל האותיות (=תיוג) נעשית על פי רוב על ידי אדם שמתמחה בתיוג ('מתייג'). לעיתים הסופר משמש גם כמגיה.